
10                                                  DR 31.7.2018                                                                         

 

 

Kelajuan operasi  dan frekuensi perkhidmatan KTM Komuter yang ditingkatkan 
menerusi kualiti landasan yang telah dibaik pulih akan menggalakkan lebih ramai orang 
awam untuk menggunakan perkhidmatan tren, sekali gus mengurangkan kesesakan jalan 
raya.  

Kemudahan sistem komuter juga akan dinaik taraf bagi memberi keselesaan kepada 
penumpang di 16 buah stesen yang telah dikenal pasti. Akhirnya, kerajaan juga akan 
memberi tumpuan bagi kawasan di luar Lembah Klang, khususnya di kawasan separa bandar 
dan luar bandar. Perkhidmatan pengangkutan awam terutamanya perkhidmatan bas akan 
terus dipastikan supaya dapat menyediakan perkhidmatan yang berkualiti serta memberikan 
keselesaan kepada rakyat.  

Kerajaan bertekad melaksanakan pembangunan pengangkutan yang lebih 
seimbang antara kawasan bandar dan luar bandar. Penangguhan projek MRT3 memberi 
peluang kepada kita untuk mengkaji semula, budget priority di mana kerajaan akan memberi 
fokus baru kepada penambahbaikan perkhidmatan bas serta pembangunan infrastruktur, 
bukan sahaja di sekitar Lembah Klang, namun di seluruh Malaysia selaras dengan Manifesto 
Pakatan Harapan untuk menambah baik kualiti serta liputan perkhidmatan pengangkutan 
awam.  Sekian, terima kasih.  

Tuan Yang di-Pertua:  Soalan tambahan Yang Berhormat Rembau.  

Brig. Jen. Khairy Jamaluddin Abu Bakar [Rembau]: Terima kasih Yang 
Berhormat Menteri dan terima kasih atas penjelasan bahawa ini adalah penangguhan dan 
bukan pembatalan. MRT3 ini merupakan satu circle line seperti mana yang disebutkan tadi 
untuk melengkapkan semua jajaran, to close the loop. Tanpa MRT3, ada cabaran untuk kita 
mengoptimumkan penggunaan MRT1 dan 2 dan yang keduanya kita menyasarkan pada 
tahun 2030, penggunaan pengangkutan awam sebanyak 40 peratus di Lembah Klang. 

 Pembatalan ataupun penangguhan MRT3 ini akan memberi masalah yang besar 
disebabkan pembangunan besar di TRX dan juga kawasan-kawasan lain seperti PNB, 
Menara 118.  

Jadi soalan saya kepada Yang Berhormat Menteri, walaupun ada usaha hendak 
menambah baik perkhidmatan bas dan sebagainya walaupun Yang Berhormat Menteri 
sendiri tahu bahawa kesesakan di pusat bandar Kuala Lumpur menyebabkan kita 
mengutarakan idea MRT dengan terowongnya, apakah kajian ini akan dibuat secepat 
mungkin memandangkan penangguhan ini adalah knee-jerk reaction.  Bilakah kajian itu  akan 
siap untuk kita melaksanakan semula MRT3?  

Yang kedua Yang Berhormat Menteri berkenaan dengan last mile connectivity untuk 
menggalakkan penggunaan pengangkutan awam. Apakah kementerian boleh setuju dengan 
cadangan saya pada pagi ini untuk kita meluluskan lesen ride-hailing untuk motosikal seperti 
GO-JEK di Indonesia dengan tahap piawaian keselamatan yang tinggi.  Terima kasih, dua 
soalan tadi.  

Tuan Loke Siew Fook: Terima kasih Yang Berhormat Rembau. Pertamanya, 
bilakah projek MRT3 ini akan dihidupkan semula? Itu terpulang kepada keputusan Kabinet, 
seperti mana  Yang Berhormat Menteri pun tahu bahawa sebarang keputusan besar seperti 
ini perlu mendapatkan kelulusan Kabinet.  

Akan tetapi sekarang prioriti kerajaan ialah untuk mengurangkan kadar hutang 
negara terlebih dahulu, tetapi apa pun, dalam projek-projek yang penting seperti MRT3 ini, 
sudah tentunya apabila kedudukan kewangan negara pulih, sudah tentunya projek-projek 
seperti MRT3 ini akan diberikan keutamaan untuk dikaji semula. Walau bagaimanapun, 
prioriti kita sekarang ialah untuk meningkatkan penggunaan kemudahan yang sedia ada iaitu 
MRT1.  

 

 

 



Kelajuan operasi dan frekuensi perkhidmatan KTM Komuter yang ditingkatkan menerusi kualiti landasan yang telah dibaik pulih akan menggalakkan lebih ramai orang awam untuk menggunakan perkhidmatan tren, sekali gus mengurangkan kesesakan jalan raya. Kemudahan sistem komuter juga akan dinaik taraf bagi memberi keselesaan kepada penumpang di 16 buah stesen yang telah dikenal pasti. Akhirnya, kerajaan juga akan memberi tumpuan bagi kawasan di luar Lembah Klang, khususnya di kawasan separa bandar dan luar bandar. Perkhidmatan pengangkutan awam terutamanya perkhidmatan bas akan terus dipastikan supaya dapat menyediakan perkhidmatan yang berkualiti serta memberikan keselesaan kepada rakyat. Kerajaan bertekad melaksanakan pembangunan pengangkutan yang lebih seimbang antara kawasan bandar dan luar bandar. Penangguhan projek MRT3 memberi peluang kepada kita untuk mengkaji semula, budget priority di mana kerajaan akan memberi fokus baru kepada penambahbaikan perkhidmatan bas serta pembangunan infrastruktur, bukan sahaja di sekitar Lembah Klang, namun di seluruh Malaysia selaras dengan Manifesto Pakatan Harapan untuk menambah baik kualiti serta liputan perkhidmatan pengangkutan awam. Sekian, terima kasih. Tuan Yang di-Pertua: Soalan tambahan Yang Berhormat Rembau. Brig. Jen. Khairy Jamaluddin Abu Bakar [Rembau]: Terima kasih Yang Berhormat Menteri dan terima kasih atas penjelasan bahawa ini adalah penangguhan dan bukan pembatalan. MRT3 ini merupakan satu circle line seperti mana yang disebutkan tadi untuk melengkapkan semua jajaran, to close the loop. Tanpa MRT3, ada cabaran untuk kita mengoptimumkan penggunaan MRT1 dan 2 dan yang keduanya kita menyasarkan pada tahun 2030, penggunaan pengangkutan awam sebanyak 40 peratus di Lembah Klang. Pembatalan ataupun penangguhan MRT3 ini akan memberi masalah yang besar disebabkan pembangunan besar di TRX dan juga kawasan-kawasan lain seperti PNB, Menara 118. Jadi soalan saya kepada Yang Berhormat Menteri, walaupun ada usaha hendak menambah baik perkhidmatan bas dan sebagainya walaupun Yang Berhormat Menteri sendiri tahu bahawa kesesakan di pusat bandar Kuala Lumpur menyebabkan kita mengutarakan idea MRT dengan terowongnya, apakah kajian ini akan dibuat secepat mungkin memandangkan penangguhan ini adalah knee-jerk reaction. Bilakah kajian itu akan siap untuk kita melaksanakan semula MRT3?. Yang kedua Yang Berhormat Menteri berkenaan dengan last mile connectivity untuk menggalakkan penggunaan pengangkutan awam. Apakah kementerian boleh setuju dengan cadangan saya pada pagi ini untuk kita meluluskan lesen ride-hailing untuk motosikal seperti GO-JEK di Indonesia dengan tahap piawaian keselamatan yang tinggi. Terima kasih, dua soalan tadi. Tuan Loke Siew Fook: Terima kasih Yang Berhormat Rembau. Pertamanya, bilakah projek MRT3 ini akan dihidupkan semula? Itu terpulang kepada keputusan Kabinet, seperti mana Yang Berhormat Menteri pun tahu bahawa sebarang keputusan besar seperti ini perlu mendapatkan kelulusan Kabinet. Akan tetapi sekarang prioriti kerajaan ialah untuk mengurangkan kadar hutang negara terlebih dahulu, tetapi apa pun, dalam projek-projek yang penting seperti MRT3 ini, sudah tentunya apabila kedudukan kewangan negara pulih, sudah tentunya projek-projek seperti MRT3 ini akan diberikan keutamaan untuk dikaji semula. Walau bagaimanapun, prioriti kita sekarang ialah untuk meningkatkan penggunaan kemudahan yang sedia ada iaitu MRT1.